|  |  |
| --- | --- |
| **KAVAND**  06.09.2021 | Vedelkütuse erimärgistamise seaduse muutmise seaduse eelnõu seletuskirja lisa |
|  |  |
| Määrus | xx.xx.2021 nr … |
| Põllumajanduses ja kutselisel kalapüügil sisevetes kasutatava eriotstarbelise diislikütuse ostuõiguse andmine | |  |

Määrus kehtestatakse vedelkütuse erimärgistamise seaduse § 32 lõigete 3 ja 4, § 33 lõike 6 ning § 34 lõike 5 alusel.

**1. peatükk**

**Üldsätted**

**§ 1. Määruse reguleerimisala**

Määrusega kehtestatakse põllumajanduses ja kutselisel kalapüügil sisevetes kasutatava eriotstarbelise diislikütuse ostuõiguse (edaspidi *ostuõigus*) andmise tingimused ning ostuõiguse taotlemise ja taotluse menetlemise kord.

**2. peatükk**

**Põllumajanduses ostuõiguse saamine**

**§ 2. Euroopa Liidu ühise põllumajanduspoliitika kohaste pindalaga seotud maaelu arengu toetuste loetelu**

Vedelkütuse erimärgistamise seaduse § 32lõike 1 punktis 1 sätestatud Euroopa Liidu ühise põllumajanduspoliitika rakendamise seaduse alusel antavate pindalaga seotud toetustena käsitatakse järgmisi toetusi:

1) ühtne pindalatoetus;

2) kliimat ja keskkonda säästvate põllumajandustavade toetus;

3) noore põllumajandustootja toetus;

4) tootmiskohustusega seotud toetus;

5) väikepõllumajandustootja toetus

6) keskkonnasõbraliku majandamise toetus;

# 7) keskkonnasõbraliku köögivilja-, ravimtaime- ja maitsetaimekasvatuse ning maasikakasvatuse toetus;

# 8) keskkonnasõbraliku puuvilja- ja marjakasvatuse toetus;

# 9) piirkondlik mullakaitse toetus;

# 10) piirkondlik veekaitse toetus;

# 11) kohalikku sorti taimede kasvatamise toetus;

# 12) poolloodusliku koosluse hooldamise toetus;

# 13) mahepõllumajandusele ülemineku toetus ja mahepõllumajandusega jätkamise toetus;

# 14) Natura 2000 alal asuva põllumajandusmaa kohta antav toetus.

**§ 3. Põllumajandusloomade ja mesilasperede arvu ning põllumajandusloomade loomühikuteks ümberarvutamise koefitsiendid**

(1) Vedelkütuse erimärgistamise seaduse § 32lõike 1 punktis 3 nimetatud isikule loetakse ostuõigus antuks, kui isik peab põllumajandusloomade registri andmetel ühele loomühikule vastaval arvul põllumajandusloomi või vähemalt kümmet mesilaspere.

(2) Lõikes 1 nimetatud põllumajandusloomad ja loomühikute arvestamise koefitsiendid loomarühmade kaupa on järgmised:

1) üle 24 kuu vanune veis, sealhulgas ammlehm – üks loomühik;

2) 6–24 kuu vanune veis – 0,6 loomühikut;

3) kuni kuue kuu vanune veis – 0,2 loomühikut;

4) üle kuue kuu vanune lammas või kits – 0,15 loomühikut;

5) kuni kuue kuu vanune lamba- või kitsetall – 0,05 loomühikut;

6) hobune – üks loomühik;

7) alla ühe aasta vanune hobuslane – 0,35 loomühikut;

8) muu hobuslane – 0,8 loomühikut;

9) üle 20-kilogrammise eluskaaluga siga – 0,34 loomühikut;

10) alla 20-kilogrammise eluskaaluga põrsas – 0,027 loomühikut;

11) munakana – 0,014 loomühikut;

12) broiler – 0,007 loomühikut;

13) väikelooma poeg, kodulinnu tibu, vutt, kääbuskana – 0,004 loomühikut;

14) jaanalind, emu, nandu – 0,35 loomühikut;

15) muu kodulind (part, faasan, hani, kalkun) ja väikeloom (küülik, mink, tuhkur, naarits, nutria, tšintšilja – 0,03 loomühikut.

**§ 4. Ostuõiguse saamise nõuded põllumajandustootjale, kui ostuõigus antakse isiku taotluse alusel**

Vedelkütuse erimärgistamise seaduse § 33 lõikes 1 nimetatud isikul on õigus ostuõigusele, kui ta vastab lisaks samas seaduses sätestatud nõuetele kõikidele järgmistele nõuetele:

1) taotleja tegeleb põhi- või kõrvaltegevusalana justiitsministri 28. detsembri 2005. a määruse nr 59 „Kohtule dokumentide esitamise kord” lisa 16 „Eesti majanduse tegevusalade klassifikaator (EMTAK)” kohaselt üheaastaste põllukultuuride kasvatusega (EMTAK-i jao A alajagu 011), mitmeaastaste taimede kasvatusega (EMTAK-i jao A alajagu 012), taimede paljundamisega (EMTAK-i jao A alajagu 013) või segapõllumajandusega (EMTAK-i jao A alajagu 015);

2) taotleja kasutuses on puuvilja- ja marjakasvatuseks vähemalt 0,3 hektarit põllumajandusmaad või muuks taimekasvatuseks vähemalt üks hektar põllumajandusmaad;

3) taotleja kasutuses on vedelkütuse erimärgistamise seaduse § 11 lõike 1 punkti 1 kohane põllumajandustehnika.

**§ 5. Ostuõiguse saamise nõuded põllumajandusliku teenustöö osutajale, kui ostuõigus antakse isiku taotluse alusel**

Vedelkütuse erimärgistamise seaduse § 34 lõikes 1 nimetatud isikul on õigus ostuõigusele, kui ta vastab lisaks samas seaduses sätestatud nõuetele kõikidele järgmistele nõuetele:

1) taotleja tegeleb põhi- või kõrvaltegevusalana justiitsministri 28. detsembri 2005. a määruse nr 59 „Kohtule dokumentide esitamise kord” lisa 16 „Eesti majanduse tegevusalade klassifikaator (EMTAK)” kohaselt põllumajandust abistava või saagikoristusjärgse tegevusega (EMTAK-i jao A alajagu 016);

2) taotleja kasutuses on vedelkütuse erimärgistamise seaduse § 11 lõike 1 punkti 1 kohane traktor, liikurmasin või kuivati.

**§ 6. Nõuded põllumajandustootja taotlusele**

(1) Paragrahvis 4 nimetatud põllumajandustootja esitab taotluses lõigetes 2–7 sätestatud andmed.

(2) Taotlusele märgitakse taotleja nimi ja registrikood ning taotleja esindaja nimi, isikukood või isikukoodi puudumise korral sünniaeg ja kontaktandmed.

(3) Taotlusega esitatakse järgmine teave kasutatava põllumajandusmaa kohta, kui kasutatav maa ei ole taotleja omandis:

1) põllumajandustoetuste ja põllumassiivide registrisse kantud põllumajandusmaa puhul esitatakse põllumassiivi tunnus ja kasutusõiguse alus;

2) põllumajandustoetuste ja põllumassiivide registrisse kandmata põllumajandusmaa puhul esitatakse katastritunnus maakatastris ja kasutusõiguse alus.

(4) Traktori ja liikurmasina liiklusregistri registreerimisnumber ja kasutusõiguse alus esitatakse juhul, kui diiselmootoriga traktor ja liikurmasin ei ole taotleja omandis või taotleja kasutusõigus ei nähtu liiklusregistrist.

(5) Põllumajandustoodete kuivatamiseks kasutatava diislikütust tarbiva kuivati kohta esitatakse kuivati mahutavus ja kasutusõiguse alus ning statsionaarse kuivati puhul ka selle aadress ja mobiilse kuivati puhul ka mudeli number.

(6) Kui taotleja kasutab üksnes muud vedelkütuse erimärgistamise seaduse § 11 lõike 1 punktis 1 nimetatud diiselmootoriga põllumajandustehnikat peale traktori, liikurmasina või kuivati, esitab taotleja selle kohta andmed, sealhulgas kasutusõiguse aluse, ning põhjendab diislikütuse kasutamise vajadust.

(7) Kui taotlejal puudub § 4 lõike 1 punktis 1 nimetatud tegevusalal viimase majandusaasta aruande andmetel müügitulu, tuleb taotlejal esitada teave, mis tõendab nõutaval tegevusalal tegutsemist või tegevusega alustamist.

(8) Koos taotlusega esitab põllumajandustootja lõigetes 3–6 nimetatud juhul põllumajandusmaa ja põllumajandustehnika kasutusõigust tõendava dokumendi ärakirja.

**§ 7. Nõuded põllumajandusliku teenustöö osutaja taotlusele**

(1) Paragrahvis 5 nimetatud isik esitab taotluses lõigetes 2–5 sätestatud andmed.

(2) Traktori ja liikurmasina liiklusregistris registreerimisnumber ja kasutusõiguse alus esitatakse juhul, kui diiselmootoriga traktor ja liikurmasin ei ole taotleja omandis või taotleja kasutusõigus ei nähtu liiklusregistrist..

(3) Kui taotleja osutab kuivatusteenust, siis esitatakse diislikütust tarbiva kuivati mahutavus ja kasutusõiguse alus ning statsionaarse kuivati puhul ka selle aadress ja mobiilse kuivati puhul ka mudeli number

(4) Kui taotlejal puudub § 4 lõike 1 punktis 1 nimetatud tegevusalal majandusaasta aruande andmetel müügitulu, tuleb esitada teave, mis tõendab nõutud tegevusalal tegutsemist või tegevusega alustamist.

(5) Koos taotlusega esitab põllumajandusliku teenustöö osutaja lõigetes 2 ja 3 sätestatud juhul põllumajandustehnika kasutusõigust tõendava dokumendi ärakirja.

**3. peatükk**

**Ostuõiguse taotlemine**

**§ 8. Taotluse esitamine ja taotluse esitamise tähtaeg**

(1) Ostuõiguse saamiseks vedelkütuse erimärgistamise seaduse §-s 32 nimetatud juhul taotlust esitada ei ole vaja.

(2) Ostuõiguse saamiseks vedelkütuse erimärgistamise seaduses §-des 33 ja 34 sätestatud juhul esitab taotleja taotluse PRIA-le elektrooniliselt PRIA e-teenuse keskkonna kaudu koos §-des 6–8 nimetatud andmetega.

**4. peatükk**

**Ostuõiguse andmise menetlemine**

**§ 9. Taotleja ja taotluse nõuetele vastavuse kontrollimine**

(1) PRIA kontrollib taotleja ja taotluse vastavust vedelkütuse erimärgistamise seaduses, Euroopa Liidu õigusaktides ja selles määruses sätestatud ostuõiguse saamise nõuetele.

(2) PRIA-l on õigus nõuda taotlejalt lisatõendeid või koguda neid omal algatusel. Vajaduse korral näitab taotleja dokumendid, masinad ja kasutatava maa ette kohapealse kontrolli käigus.

**§ 10. Taotluse rahuldamine ja rahuldamata jätmine**

(1) Taotleja vastab nõuetele, kui taotleja ja taotlus vastavad vedelkütuse erimärgistamise seaduses, Euroopa Liidu õigusaktides ja selles määruses sätestatud nõuetele.

(2) Kui taotluse nõuetele vastavuse kontrollimise käigus tehakse kindlaks, et taotleja ja taotlus ei vasta ostuõiguse saamiseks esitatud nõuetele, teeb PRIA vedelkütuse erimärgistamise seaduse § 33 lõike 4 alusel taotluse rahuldamata jätmise otsuse.

(3) PRIA teeb taotluse rahuldamise otsuse või taotluse rahuldamata jätmise otsuse 20 kalendripäeva jooksul arvates taotluse esitamise tähtpäevast.

**§ 11. Dokumentide säilitamine**

PRIA säilitab määruse alusel esitatud dokumente kümme aastat arvates ostuõiguse andmisest, kui Euroopa Liidu õigusaktidest ei tulene teisiti.



Kavand

06.09.2021

MÄÄRUS

xx.xx.2021 nr…

**Vabariigi Valitsuse 6. veebruari 2015. a määruse nr 14 „Põllumajandustoetuste ja põllumassiivide registri põhimäärus“ muutmine**

Määrus kehtestatakse Euroopa Liidu ühise põllumajanduspoliitika rakendamise seaduse § 98 lõike 2 ja § 100 lõike 2 alusel.

Vabariigi Valitsuse 6. veebruari 2015. a määrust nr 14 „Põllumajandustoetuste ja põllumassiivide registri põhimäärus“ muudetakse järgmiselt:

**1)** paragrahvi 1 lõiget 2 täiendatakse pärast sõnu „kalandusturu korraldamise abinõude rakendamiseks“ tekstiosaga „,eriotstarbelise diislikütuse ostuõiguse kasutamiseks“;

**2)** paragrahvi 4 tekst sõnastatakse järgmiselt:

„Registriandmetel on õiguslik tähendus Euroopa Liidu ühise põllumajanduspoliitika seaduses, maaelu ja põllumajandusturu korraldamise seaduses, kalandusturu korraldamise seaduses ning vedelkütuse erimärgistamise seaduses sätestatud ulatuses.“;

**3)** paragrahvi 7 täiendatakse lõikega 11 järgmises sõnastuses:

„(11) Eriotstarbelise diislikütuse ostuõiguse kohta kantakse registrisse järgmised andmed:

1) ostuõiguse taotleja ja saaja nimi, registrikood, andmed füüsilise isiku surma ja juriidilise isiku likvideerimise kohta;

2) ostuõiguse taotleja ja saaja kontaktandmed ning asu- ja tegevuskoha andmed;

3) ostuõiguse taotluse esitanud isiku nimi ja kontaktandmed ning esindusõiguse alus;

4) eriotstarbelise diislikütuse ostmiseks volitatud isiku nimi ja isikukood või isikukoodi puudumise korral sünniaeg ning volituse kestus;

5) taotluses esitatud andmed;

6) taotluse saabumise kuupäev;

7) andmed ostuõiguse andmise või taotluse rahuldamata jätmise kohta, taotluse rahuldamata jätmise korral selle põhjendus;

8) andmed ostuõiguse kehtetuks tunnistamise kohta;

9) andmed vedelkütuse erimärgistamise seaduses sätestatud nõuete täitmise üle teostatud järelevalve kohta;

10) andmed aktsiisisoodustuse tagasinõudmise ja tagasimaksmise kohta;

11) andmed ostuõiguse kehtivuse kohta;

12) ostuõigusega seotud muud andmed.“;

**4)** paragrahvi 8 täiendatakse lõikega 5 järgmises sõnastuses:

„(5) Eriotstarbelise diislikütuse ostuõiguse andmete esitaja on ostuõiguse taotleja, ostuõigust omav isik või Maksu- ja Tolliamet.“;

**5)** paragrahvi 9 täiendatakse punktiga 6 järgmises sõnastuses:

„6) Maksu- ja Tolliameti andmed vedelkütuse erimärgistamise seaduses sätestatud ülesannete täitmiseks.“.

MÄÄRUS

Kavand

06.09.2021

**Vabariigi Valitsuse 7. märtsi 2019. a määruse nr 21**

**„Maksukohustuslaste registri põhimäärus“ muutmine**

xx.xx.2021 nr …..

Määrus kehtestatakse maksukorralduse seaduse § 17 lõike 1 alusel.

Vabariigi Valitsuse 7. märtsi 2019. a määruse nr 21 „Maksukohustuslaste registri põhimäärus“ lisa 2 punktid 2.1 ja 2.2 sõnastatakse järgmiselt:

„2.1. äriühingu ärinimi või füüsilisest isikust ettevõtja ärinimi, riik, sidevahendid ning ostja esindaja nimi ja isikukood või isikukoodi puudumise korral sünniaeg;

2.2. registrikood;“.